**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL RELIGINIŲ BENDRUOMENIŲ RĖMIMO PROGRAMOS LĖŠŲ PASKIRSTYMO 2024 METAIS**

2024 m. balandžio 9 d. Nr. AV-225

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2024 m. vasario 15 d. sprendimu Nr. TS-28 „Dėl Rokiškio rajono savivaldybės biudžeto 2024 metams patvirtinimo“, ir atsižvelgdamas į 2024 m. balandžio 5 d. religinių parapijų paraiškų vertinimo komisijos siūlymą:

1. Skiriu Panemunėlio Šv. Juozapo globos parapijai – 14000,00 eurų ir Kazliškio Švč. Mergelės Marijos parapijai – 16000,00 eurų iš programos (05) rajono infrastruktūros objektų priežiūra, plėtra ir modernizavimas.
2. P a v e d u asignavimų valdytojui – Architektūros ir paveldosaugos skyriaus vedėjui Raimondui Simanavičiui:

2.1. kontroliuoti programos vykdymą, paskirtų asignavimų naudojimo teisėtumą ir ekonomiškumą;

2.2. pasirašyti su minėtomis parapijomis savivaldybės biudžeto lėšų naudojimo sutartį.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Audronė Gavėnienė